
EDITORYAL 


Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


ayan 


Saulugon ang umaabot 
nga ika-50 nga anibersaryo sa NDFP 


a umaabot nga Abril 24, atong saulugon ang ika-50 nga anibersaryo sa 
National Democratic Front of the Philippines, ang lapad nga alyansang 
naghiusa sa mga rebolusyonaryong organisasyong masa nga nagaas- 
dang sa nasudnon-demokratikong kalihukan ug nagsuporta sa armadong pa- 


kigbisog. 


Gitukod ang NDFP pito ka bulan 
human gipahamtang ni Marcos I 
ang balaod militar, usa sa pinaka- 
dulum nga panahon sa kasaysayan 
sa nasud. Ang NDFP nagsilbing nag- 
dilaab nga sulo nga nagdan-ag sa 
dalan sa militante ug rebolusyonar- 
yong pagsukol. Gipalig-on sa NDFP 
ang kaisog ug kabubut-on sa kataw- 
han nga manlimbasog sa malisud 
nga dalan sa pakigbisog padulong 
sa malinawong kaugmaon. 

Gitukod ang NDFP Preparatory 
Commission sa inisyatiba sa Partido 
aron tipunon ang mga organisa- 
syong masang napugos nga tagong 
molihok tungod sa pasistang dikta- 
durya. Giandam niini ang manipesto 


sa NDFP ug ang 10 ka puntong (ug 
sa ulahi nahimong 12 ka puntong) 
programa nga nagbugkos sa hala- 
pad nga katawhan. Sa paglabay sa 
panahon, usa-usang nahiusa sa 
NDF ang mga organisasyong anti- 
diktadurya. 

Sa wala madugay, ang NDFP 
nagsilbing uyok sa pakigbisog sa ka- 
tawhan ug sa kadugayan giila sa ti- 
buok nasud ug sa kalibutan isip rep- 
resentante sa katawhang Pilipinong 
nakigbisog. Natukod ug misalmot sa 
NDFP ang uban pang tago nga na- 
sudnon-demokratikong organisa- 
syong masa. Sa pagkakaron, gilang- 
kuban kini sa 18 ka organisasyon 
nga mirepresentar sa lain-laing 

progresibo ug demokratikong hut- 
ong ug sektor nga gihiusa sa rebo- 
lusyonaryong tinguha nga tapuson 
ang paghari sa imperyalismo, pyu- 
dalismo ug burukrata-kapitalismo. 
Ang NDFP mao karon ang pina- 
kakonsolidadong bahin ug pinaka- 
lig-ong dugukan sa nasudnong nag- 
kahiusang prente. Usa kini ka nag- 
kahiusang prente para sa rebolu- 
syonaryong armadong pakigbisog. 
Ang NDFP ang tinuod nga taming sa 
katawhan, samtang ang Bagong 
Hukbong Bayan ang ilang hinagi- 
ban. Midagayday dinhi ang lapad 
nga pulitikanhon ug materyal nga 
suporta sa BHB ug sa rebolusyo- 
naryong kalihukan. Pinaagi sa NDFP 
ug sa mga myembro nga organisa- 
syon niini, mitumaw ang kaylap nga 
pag-ila sa armadong pakigbisog isip 
usa ka makatarunganong porma sa 
pagsukol sa pasistang tiranya ubos 
ni Marcos ug sa misunod nga mini 
nga demokrati- 
kong mga rehi- 
COMPATRIOTS \ men. 

Sa padayon 
ja NE ang pag-asdang 
yra sa gubat sa ka- 
| a -> tawhan sa tibuok 


LUMABAN nasud, mitumaw 


ang mga organo 
sa pulitikanhong 
Es) gahum sa kaba- 
nikanhan, ang 
binhi sa Demok- 
ratikong Gubyer- 
no sa Katawhan 
7 sa Pilipinas. Gi- 
“Ge representahan 

kini sa tibuok 


NDFP sa pakig-atubang sa mga kali- 
hukan, katawhan ug gubyerno sa 
gawas sa nasud. Maayong gipasiug- 
dahan ug girepresentahan sa NDFP 
ang interes sa katawhang Pilipino sa 
panaghisgot kalinaw sa Gubyerno sa 
Republika sa Pilipinas sukad niad- 
tong 1987 nga nagpasiugda sa ma- 
katarunganong mga pangayo sa ka- 
tawhan ug mibunga og pipila ka ma- 
hinungdanong kasabutan. 

Ang umaabot nga anibersaryo 
sa NDFP adunay lalum nga kabilil- 
hon sa kasaysayan. Kini nagasimbo- 
lo sa kapin lima ka dekada nga wa- 
lay hunong nga pakigbisog sa ka- 
tawhan alang sa nasudnong kaga- 
wasan ug tinuod nga demokrasya. 
Ang grabeng pag-antus sa mayorya 
sa masang Pilipino ilalum sa kasam- 
tangang papet ug pasistang rehi- 
meng US-Marcos II nagaduso sa 
panginahanglang labaw pang palig- 
onon ug palapdon ang NDFP ug mga 
alyadong organisasyon niini, ang 
mga pakigbisog sa masa ug ang re- 
bolusyonaryong armadong pakigbi- 
sog sa tibuok nasud. 

Nanglapaw ang pagyukbo ni 
Ferdinand Marcos Jr. sa heopuliti- 
kal, ekonomikanhon ug militar nga 
interes sa imperyalismong US. Gi- 
sakripisyo niya ang kagawasan, pa- 
nginabuhian ug kinabuhi sa mga Pi- 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 


Ang Ang Bayan ginamantala duha ka hugna matag bulan 
sa Komite Sentral sa Partido Komunista ng Pilipinas 


bw) ang.bayan@cpp.ph 


lipino bugti sa pamuhunan, ayudang 
militar ug mga pautang. 

Sa labawng pagduso ni Marcos 
sa mga neoliberal nga palisiya, wa- 
lag-tuo ang pagpangawat ug pag- 
pangawkaw sa mga langyawng mo- 
nopolyo kapitalista sa mga tinubdan 
sa panginabuhian sa masang anak- 
pawis. Ginailog ug ginakawkaw ang 
kabukiran, lapad nga kayutaan, bi- 
san ang kadagatan. Giguba ang ki- 
naiyahan, ug giabog ug gihikawan 
ang masang mag-uuma, mangingis- 
da ug uban pang mga mamumuo sa 
ilang panginabuhian. Aron madani 
nga mamuhunan ang mga langyaw 
nga dagkung kapitalista, nagpabu- 
ngol-bungol siya sa singgit sa mga 
mamumuo ug ordinaryong empleya- 
do para sa taas-suhulan taliwala 
sunod-sunod nga pagsaka sa presyo 
sa pagkaon ug mga palaliton. 

Ubos sa Enhanced Defense 
Cooperation Agreement (EDCA), 
nagpakita si Marcos Jr og tumang 
pagpakaitoy sa imperyalismong US 
sa pag-abli sa upat ka dugang nga 
lokasyon (gikan sa lima) alang sa 
pagtukod sa mga base ug pasilidad 
militar sa US. Duha niini ang sa Ca- 
gayan, usa sa Isabela ug usa sa Pa- 
lawan. Dugang kini nga bahin sa 
estratehiya sa US nga liyukan ug 
hagiton ang imperyalistang karibal 

niini nga China. Ang Pilipinas kaba- 
hin sa gitawag sa US nga "First Is- 
land Chain" o kadena sa mga isla 
kung asa ibutang ang misayl nga 
nakation sa China. Pinaagi sa 
EDCA, pwedeng magpundo ang US 
0g mga armas nukleyar o bisan un- 
sang armas nga wala nasayran sa 
katawhang Pilipino. Ginapil niini 
ang mga Pilipino sa usa ka gubat 
nga dili ila, ug gihimo ang Pilipinas 
nga posibleng target sa unsamang 
aksyon o kontra-aksyon sa China. 

Atubangan niini, labing gikina- 
hanglan nga hiusahon ang kataw- 
hang Pilipino ubos sa bandila sa 
patriyotismo ug tinuod nga demok- 
rasya, aron panalipdan ang kinabu- 
hi ug kagawasan sa nasud. Kina- 
hanglang makigbisog kita sa tanang 
posibleng natad sa pagsukol, pali- 
hukon ang kinabag-ang ihap sa ka- 
tawhan, ug ipakita ang ilang kusog 
nga bag-ohon ug hulmahon ang 
kaugalingong dalan sa kasaysayan. 

Dili kadudahan ang papel sa 
NDFP aron hugpungon ang kusog sa 
katawhan ug mugnaon ang gamha- 
nang balud sa protesta ug pagsu- 
kol. 

Kinahanglang kusganong pa- 
lapdon ug bugkuson ang katawhan 
base sa nasudnon-demokratikong 
programa sa NDFP. Nag-unang pu- 
kos niini ang pagtapos sa semi-ko- 
lonyal ug semi-pyudal nga nagha- 
ring sistema, ug pagpalingkawas sa 
katawhan gikan sa langyawng pag- 
hari ug kontrol. Kini ang sukaranan 
aron bag-ohon ang dagan sa kapa- 
laran sa mga Pilipino, tapuson ang 
liboan ka tuig nga pagpangdaugda- 
ug ug pagpahimulos, ug dad-on ang 
nasud ngadto sa bag-ong kapitulo 
sa pag-abante ug kauswagoan. 

Walay makaatbang sa tinguha 
sa katawhang Pilipino alang sa ti- 
nuod nga kagawasan ug demokra- 
sya. Bisan ang bangis nga terorismo 
sa itoy nga estado dili makabuntog 
niini. Mokutlo kita og kusog ug 
inspirasyon gikan sa liboan ka Pili- 
pino nga naghalad sa ilang kinabuhi 
sa gatusan ka tuig na nga rebolu- 
syonaryong pakigbisog. Tibuok ka- 
singkasing natong ihalad ang tanan 
aron alagaran ang katawhan. [29] 

Sunod-sunod nga taktikal nga opensiba 
sa BHB sa Masbate \- NG A 


a 
a] Gi 


N aglunsad og sunod-sunod nga mga 
aksyong gerilya ang mga yunit sa 
Bagong Hukbong Bayan (BHB)-Masbate 
sa katapusang bahin sa Marso. Kabahin 
kini sa paningkamot sa hukbong bayan 
nga panalipdan ang masang Masbatenyo 
ug lumpagon ang nagatunhay nga pag- 


haring militar sa prubinsya. 


Dili moubos sa 20 ka pwersa sa 
berdugong 2nd IB, CAFGU ug pulis 
ang napatay sa upat ka mga ak- 
syong gerilya sa mga Pulang mang- 
gugubat sa tulo ka lungsod sa pru- 
binsiya. 

Ang una sa serye mao ang koor- 
dinadong aksyong gerilya sa Bara- 
ngay Locso-an, Placer ug Barangay 
Gaid, Dimasalang niadtong Marso 
22. Ang mga armadong aksyon mi- 
patay sa 10 ka tropa sa 2nd IB ug 
kapulisan samtang labing menos pi- 
to ang nasamdan. Pipila sa mga sa- 
maran, sa ulahi, namatay usab. 

Niadtong Marso 24, gipabusi- 
karan sa mga operatiba sa BHB ang 
detatsment sa CAFGU sa Barangay 
Manlut-od, Placer. Gipahigayon ang 
operasyon alas-11 sa gabii nga nag- 
pakurat sa armadong pwersa sa 
kaaway sa detatsment. Upat ka mga 
sundalo ug mga personahe sa 
CAFGU ang namatay. Giguba usab 
sa mga operatiba sa BHB ang tulo 
ka payag sa maong detatsment. 

Gisundan kini sa laing opera- 
syon demolisyon niadtong Marso 27 
sa BHB sa Barangay Marcella, Uson 
batok sa Task Force Sagip nga gitu- 


kod ni Marcos Jr. Gitaho usab sa 
yunit ang aktibong depensa niini 
batok sa mga nag-atakeng pwersa 
sa 2nd IB sa Barangay Villahermo- 
sa, Cawayan niadtong Marso 20. 
Napatay dinhi ang kumander sa 
miatakeng yunit sa AFP. 


Paglapas sa AFP sa internasyunal 
nga makitawhanong balaod 

Atol sa mga aksyong gerilya sa 
BHB, nagpakaylap ang AFP og bakak 
nga miatake kuno ang BHB duul sa 
eskwelahan. Gibalikbalik pa sa kali- 
him sa Department of Education 
(DepEd) nga si Sara Duterte ang 
maong bakak. 

Sa pagkatinuod, layo ra sa sibil- 
yang populasyon ug eskwelahan ang 
nahitaboan sa engkwentro tali sa 
BHB ug AFP. Apan tungod sa gra- 
beng kakurat ug kahadlok, midagan 
ug namusil ang pwersa sa 2nd IB 
sulod sa mga tunghaan sa duha ka 
barangay. 

Niadtong Marso 20, namusil ug 
nagpabuto og M203 ang mga sun- 
dalo duul sa Villahermoso National 
High School sa Cawayan. Niadtong 


Ambus, gilunsad sa BHB sa Albay ug Quezon 


GIAMBUS UG NAPATAY gipatay sa Bagong Hukbong Bayan (BHB)- 
Albay ang usa ka pulis paniktik sa Sityo Agna, Homapon, Legazpi City 
niadtong Abril 5. Nasakmit sa iya ang usa ka pistolang 9mm. 

Sa Quezon, giambus sa BHB ang 85th IB sa Barangay Vista Her- 


mosa, Macalelon niadtong Marso 24. Duha ang patay sa 85th IB. 
Samtang, upat ang patay ug tulo ang samdan sa 10th Special Acti- 
on Battalion sa PNP sa aktibong pagdepensa sa NPA-Mindoro sa Sityo 
Naksib, Barangay Sta. Cruz, Bongabong, Oriental Mindoro niadtong 
Marso 15. 

a! Marso 22, miatras ang 
mga tropa sa militar ug pu- 
lis sa Locso-an National 

High School human sa engkwentro 

sa BHB. Nagbunga og grabeng ka- 

hadlok ang maong mga insidente sa 
mga estudyante ug mga magtutud- 
lo. 

Gimakmak sa Pambansang Ka- 
tipunan ng mga Magbubukid (PKM) 
sa isla ang nagkatag nga tropa sa 
AFP-PNP-CAFGU, nga daw "niga- 
was ang ikog" ug "nangurog ang 
tuhod." Gigamit nila ang mga sibil- 
yan, bisan mga bata, isip taming 
aron dili sila sa atakehon sa BHB. 
Samtang, gidakop sa kapulisan ang 
upat ka sibilyan sa lungsod sa Ca- 
wayan tungod sa pakasala nga 
ilang "gipadayon" ang mga Pulang 
manggugubat sa ilang tagsa-tagsa 
ka balay usa ka adlaw sa wala pa 
ang engkwentro. Ang upat gipasa- 
kaan 0g kasong pagpatay. 

Aron labaw pang ipakaylap ang 
kahadlok ug kalisang sa prubinsiya, 
mibubo ang AFP og dugang 500 ka 
mga tropa sa pasumangil nga pag- 
depensa sa kaayohan sa mga es- 
tudyante ug magtutudlo. Dugang 
pa kini sa dili mokubos sa lima ka 
batalyon sa militar ug pulis nga du- 
gay nang nagpakaylap of terorismo 
sa mga masang Masbatenyo. 

Matud sa NPA-Masbate, katu- 
yuan sa bag-ong deploy nga mga 
tropang militar nga protektahan 
ang interes sa mga dagkong nego- 
syo, kumpanya sa pagmina ug mga 
proyektong eku-turismo nga maoy 
nagdala og kadaot sa masang Mas- 
batenyo. [as] 


Wawa-Tayabasan Dam, 
dangan sa kinaiyahan ug katawhan sa Rizal 


U sa ka sundalo ang napatay dihang giambus sa Bagong Hukbong Bayan- 
Rizal ang mga tropa sa 80th IB nga nagsilbing gwardya sa Wawa Bulk 
Water Supply Project, gitawag og Wawa-Violago Dam sa lokalidad. Nahitabo 
ang ambus sa Sityo Karayupa, Barangay San Rafael, Rodriguez niadtong Mar- 
so 31. Gisundan pa kini sa aktibong depensa sa BHB niadtong Abril 1 sa Sityo 
Makopoy, Baragay Mascap, Montalban kung asa duha ka sundalo sa 2nd ID 


ang napatay. 


Gikan pa Pebrero nag-operasyon 
ang mga sundalo sa mga barangay 
nga langkub sa Wawa-Tayabasan 
Dam na mayor nga bahin sa Wawa 
Bulk Water Supply Project. Kaylap 
ang pagpamig-ot ug pagpaniktik sa 
mga residente nga babag sa proyek- 
to ug nagdumili nga mohawa sa i- 
lang mga pinuy-anan ug umahan. 

Ang Wawa Bulk Water Supply 
Project usa ka proyekto sa Wawa 
JVCo, sosyohan sa dagkung burge- 
sya ug kroning si Enrique Razon Jr. 
ug Oscar Violago sa San Lorenzo 
Ruiz Builders and Developers. Gina- 
pondohan kini sa mga utang gikan 
sa China sa kundisyong mga kum- 
panyang Chinese ang makapahimu- 
los sa proyekto. Usa dinhi ang Po- 
werChina nga nakakontrata alang sa 
disenyo, pagsuplay sa materyal ug 
konstruksyon sa dam. Sama sa Kali- 
wa Dam, usa kini sa mga “flagship” 
sa programang Build, Build, Build sa 
rehimeng Duterte nga ginabwelo ka- 
ron sa rehimeng Marcos. 

Dinalian ang pagtukod sa duha 
ka dam. Niadtong Hunyo 2022, gi- 
pasinayaan ni Razon ang Tayabasan 
Weir (mabaw nga dam nga may gi- 
lawmong 25 metro) nga Phase I sa 
proyekto. Ginaratsada karon ang 
konstruksyon sa mas 
daku ug mas magun- 
ubong Upper Wawa 
dam nga naglangkub 
sa yutang kabilin sa 
mga Dumagat/Re- 
montado. Walang hu- 
nong nga 24 oras nga 
ginabuldos ang mga 
umahan sa palibot sa 
proyekto. Padayon 
usab ang pagpabusi- 


4 


kad sa kabukiran. 

Magasuplay ang duha ka dam og 
halos 600 milyong litrong tubig kada 
adlaw sa Manila Water Corporation, 
usa sa duha ka tinubdan sa mainum 
nga tubig sa Metro Manila. Kini nga 
kumpanyang notoryus sa kapalpak 
sa serbisyo ug mahal nga singil gi- 
panag-iyahan usab ni Razon. 

"Nagsugod niadto pang usa ka 
tuig ang pugos nga pagpalit (sa 
JVCo) sa mga yutang gipuy-an ug 
giugmad," saysay sa usa ka residen- 
te sa lugar. "Sa laing dapit sa San 
Rafael, daghan na ang napugos nga 
magpabayad tungod sa pagpamig-ot 
kanila.” Matud niya, ang uban nga 
nagbaligya mipalit og yuta sa laing 
sityo nga langkuban usab sa pro- 
yekto. “Dismayado sila tungod kay 
naapil pa gihapon ang ilang mga gi- 
balhinan." 

Ang tanyag sa JVCo sa mga 
mag-uuma P50 kada metro kwadra- 
do lamang o P500,000 kada ektarya. 
Gawas pa kini sa bayad sa ilang mga 
umahan, pananum ug panimalay. 
Apan adunay mga mag-uumang gi- 
pig-ot aron modawat og bayad nga 
mas ubos dinhi. Sa kahadlok nga 
mapalayas sila nga wala ni singko 
nga makuha, miuyon sila bisan 


kontra sa ilang kabubut-on. Rason 
sa kumpanya, yutang pangpubliko 
ang gitukuran sa ilang mga balay 
ug umahan maong wala silay katu- 
ngod dinhi. 

Gawas sa mga mag-uuma ug 
minorya, daku ang epekto sa pro- 
yekto sa panginabuhian sa mga 
nagsalig sa lokal nga turismo sa 
Wawa Dam sa Montalban ug mga 
hiking trail sa San Mateo. Liboan ka 
lokal nga turista ang nagasuroy 
dinhi tungod kay duul lamang kini 
sa Metro Manila. Nahimutang kini 
sa tunga sa Mt. Pamitian ug Mt. 
Binacayan ug adunay daghang gor- 
ge ug kweba nga suruyanan sa mga 
naghigugma sa kinaiyahan. Agi- 
anan usab kini padulong sa Mt. 
Purro, Barumbibit Falls, Balon, La- 
nawan ug Kapananan, mga gina- 
baktas nga dalan sa Sierra Madre. 

Sugod Marso niadtong mila- 
bayng tuig, gibawal na sa JVCo ang 
turismo sa Wawa. Hingpit kining na- 
kaapekto sa mga residenteng nagt- 
rabaho isip mga tourist guide. Sa 
Casile pa lang, adunay 55 ka tourist 
guide. Ang ilang inadlawan mikabat 
sa abereyds nga P1,000 gikan Lunes 
hangtud Biyernes, ug abereyds nga 
P2,000 kada Sabado ug Dominggo. 
Sulod sa usa ka tuig, mamahimong 
mokabat og P469,000 ang kayang 
kitaon sa usa ka tourist guide. 

Gawas sa mga tourist guide, 
mawad-an usab og panginabuhian 
ang mga tag-iya sa mga cottage, 
bangkero ug mga drayber sa tray- 
sikol nga nagsalig sa lokal nga 
turismo. Dili molayo 
sa kita sa mga tourist 
guide ang ilang kita. 

Kadaghanan ka- 
nila gibayaran na sa 
kumpanya 0g 
P100,000 kada usa 
aron mohawa sa lu- 
gar. Kini 1/4 lamang 
sa kaya nilang kitaon 
kung magpabilin sila 
sa lugar. [as] 

Mga armadong aksyon sa BHB-Negros 


G ilunsad sa Bagong Hukbong Bayan (BHB)-Central Negros ang tulo ka ge- 
rilyang aksyon niadtong ikaduhang katunga sa Marso isip tubag sa du- 


gang nga pwersang militar sa isla. 


Niadtong Marso 20, gipabuthan 
sa BHB ang detatsment sa 7th Re- 
gional Mobile Force Battalion sa 
Sityo Hinugpayan, Barangay Luz, 
Guihulngan City, Negros Oriental. 
Nasamdan dinhi ang duha ka pulis. 
Gipabuthan usab sa BHB ang de- 
tatsment sa 62nd IB sa Barangay 
Sikatuna Proper, Isabela, Negros 
Occidental sa parehong adlaw. 

Samtang, duha ka mugbong ar- 
mas ang nakumpiska sa BHB gikan sa 
mga armadong maton ug mangingi- 
log og yuta sa Sityo Manlama, Bara- 
ngay Montilla, Moises Padilla, Neg- 
ros Occidental niadtong Marso 30. 


Dugang militarisasyon 

Gihampak sa BHB-Negros ang 
gitukod nga task force ni Ferdinand 
Marcos Jr nga para kuno "ipabilin 
ang kalinaw ug kahapsay" sa tibuok 
isla. Gigamit sa rehimen ang pagpa- 
tay kang Negros Oriental Governor 
Roel Degamo niadtong Marso para 
magdeploy dinhi og dugang nga 
pwersang militar. Sigurado nga 
magdala kini og dugang terorismo 
ug kabangis sa lugar. 

Unang gimando sa rehimeng 
Marcos niadtong Marso 10 ang 
pagtukod og task force nga molang- 
kub sa duha ka brigada ug unum ka 


batalyon sa PNP ug sa AFP. Gihi- 
mong pormal ang mando dihang gi- 
pirmahan niya ang Administrative 
Order No. 6 niadtong Abril 3. 

Gidugang sa isla ang 50 ka ta- 
wong myembro sa Light Reaction 
Company, yunit nga gibansay sa US 
ug nalambigit sa pagsabwag og ka- 
bangis sa Marawi City. Miabot na 
usab niadtong Marso sa Negros ang 
47th IB nga naggikan pa sa Bohol . 

Ang mando ni Marcos mipatong 
sa Memorandum No. 32 sa rehi- 
meng Duterte nga nagresulta sa 
mangilngig nga mga krimen batok 
sa katawhan sa Negros. 

Lakip dinhi ang dinaghang pag- 
patay sa mga mag-uuma sa gitawag 
og Oplan Sauron 1 ug 2 niadtong 
2018 ug 2019. [as 


Tabunok ang yuta sa NCMR alang sa armadong rebolusyon 


O: anibersaryo sa Bagong Hukbong Bayan niadtong Marso 29, gimandoan 
sa Komite sa Partido Komunista ng Pilipinas sa North Central Mindanao 
ang mga yunit sa Bagong Hukbong Bayan ilalum niini nga pahugton ang pag- 
gunit sa mga prinsipyo sa gerilyang pakiggubat. Panawagan niini ang paglun- 
sad sa mga taktikal nga opensiba ug pagpakgang sa nakapokus nga mga ope- 


rasyon sa kaaway. 


Sa milabayng lima ka tuig, gia- 
tubang sa PKP ug BHB-NCMR ang 
grabeng operasyon sa Armed Forces 
of the Philippines nga nagtinguhang 
puuhon ang rebolusyonaryong kali- 
hukan sa rehiyon. Migamit kini og 
daghang tropa ug modernong mga 
armas sama sa drone, fighter jet, 
helikopter ug artileri. Tawtaw ang 
terorismo sa estado sa rehiyon, 
kung asa nahimong gawi sa estado 
ang dakpon, iditine ug ipailalum sa 
grabeng presyur ang rebolusyonar- 
yong mga inahan ug ilang mga anak, 
pagpanghadlok ug pagpasaka og 
gama-gamang kaso sa mga pamilya 
sa mga martir nga manggugubat, 
pagpatay sa mga sibilyan, pagpang- 
hadlok ug pagpangransak sa mga 
balay sa mga masa, iligal nga de- 
tensyon, pagblokeyo sa pagkaon, ug 
daghan pang paglapas sa tawha- 
nong katungod. 

Kining tanan gipatuman taliwala 
sa krisis sa panginabuhian sa ka- 
tawhan nga nagbunga og malukpa- 
nong kagutom ug pag-antus sa rehi- 
yon. Kaylap ang pagpalayas sa mga 
mag-uuma ug pagpangilog sa ilang 
mga umahan alang sa ekspansyon 
sa mga komersyal nga plantasyon. 
Lakip dinhi ang pag-abog sa mga 
mag-uuma sa Malitbog, Bukidnon 
aron hatagag-dalan ang plantasyon 
sa bulanghoy sa San Miguel Foods 
Inc, pagdemolis sa mga mag-uuma 
sa Balingasag, Misamis (Oriental 
alang sa ekspansyon sa plantasyon 
sa pinya sa Del Monte, ug daghan 
pang uban. Kaylap ang pagpamig-ot 
karon sa mga barangay sa Manalog, 
Kibalabag, Silae ug Miglamin sa Ma- 
laybalay City tungod sa planong 
pagpangilog sa Del Monte sa 6,000 
ektaryang yuta nga plano niining hi- 
muong plantasyon sa pinya, kapa- 


yas ug abokado. 

Dugang paantus sa mga mag- 
uuma ang baratong pagpalit sa ilang 
mga produkto samtang padayong 
misaka ang presyo sa batakang mga 
palaliton. Sa miaging tuig, anaa sa 
P22-P26 lamang kada kilo ang palit 
sa goma. Ang presyo sa abaka mo- 
kabat og P48-P60 kada kilo lamang, 
ug ang mais P15-P22 kada kilo. 

Sa Region X, gitakda sa balaod 
ang minimum nga suhulan nag P390 
kada adlaw alang sa mga mamumu- 
ong dili agrikultural ug P375 alang 
sa mga mamumuo sa agrikultura. Sa 
aktwal, P250-P300 lamang ang na- 
dawatan sa mayorya tungod sa is- 
kemang kontraktwalisasyon. 

Daghang mag-uuma karon sa 
rehiyon ang padayon nga nagduso 
sa ilang katungod sa yuta pinaagi sa 
hiniusang bungkalan ug okupasyon, 
pagkumpronta sa mga negosyante 
ug agalong yutaan ug uban pang 
pamaagi. Gikan sa maong mga pa- 
kigbisog mitumaw ang mga kabatan- 
onang bag-ong manggugubat sa 
BHB. Gipamatud-an niini nga maka- 
tarunganon ug mahinungdanon ang 
pagrebolusyon sa katawhan. as] 

Ika-54 nga anibersaryo sa BHB, gisaulog 


G isaulog sa tibuok nasud ug bisan sa gawas sa nasud ang ika-54 nga ani- 
bersaryo sa Bagong Hukbong Bayan (BHB) niadtong Marso 29. Gilunsad 
ang mga aktibidad sa mga natarang gerilya sa BHB, mga sikretong panagtapok 
sa mga alyadong organisasyon sa National Democratic Front of the Philippines 
(NDFP) sa mga sentrong lungsod, ug mga pulong ug asembliya sa laing nasud 
sa mga nagasuportang organisasyon sa gubat sa katawhan sa Pilipinas. 


Sa pamahayag sa Komite Sentral 
sa Partido Komunista ng Pilipinas, 
giparangalan niini ang mga bantu- 
gang martir ug Pulang manggugubat 
sa BHB nga naghalad sa ilang kina- 
buhi alang sa demokratikong rebolu- 
syon sa katawhan. Nanawagan ang 
Partido sa BHB nga "padilaabon ug 
ipakaylap ang kalayo sa gubat sa 
katawhan para sa nasudnong kaga- 
wasan ug demokrasya." 

Matud sa Komite Sentral, lig-on 
nga miabante ug gipatigbabawan sa 
BHB ang tanang disbentahe ug mga 
kapakyasan sa tanang yugto sa ka- 
saysayan sa 54 ka tuig nga pasukol 
niini. "Gipakyas niini ang magkasu- 
nod nga kampanya sa kaaway sa 
pagpulbos ug armadong pagpanum- 
po," dugang pa sa Partido. 

Samtang, sa pamahayag sa mga 
komite sa Partido sa North Central 
Mindanao Region, Southern Tagalog 
Region ug Mindoro Island, gihikyad 
niini ang mga lokal nga kadaugan sa 
BHB sa eryang langkub sa opera- 
syon. Nagpagawas usab og pamaha- 
yag ang kumand sa BHB sa isla sa 
Panay, Southern Panay, mga ku- 
mand sa nataran sa isla sa Negros, 
Masbate, Camarines Sur ug Camari- 
nes Norte, Batangas, Surigao del Sur 
ug mga balangay sa NDF sa Ilocos, 
Cavite, Laguna, Palawan ug uban pa. 

Gitaho sa kumand sa BHB- 
Central Negros ang naabot niining 
mga kadaugan sa milabayng tuig. 
Milapad ang baseng masa sa nata- 
ran og pipila pilo ug 
naabot sa mga ope- 
rasyon niini ang 
dili moubos sa 
400 ka sityo sa 
walo ka lung- 
sod. Nakarek- 
rut usab kini 
og mga bag- 

ong Pulang manggugubat gikan sa 
mga intelektwal nga kabatan-onan 
sa kabanikanhan. Padayon usab nga 
milapad ang mga yunit sa milisyang 
bayan sa nataran nga gilangkuban 
karon sa gatusan ka mga mag-uuma. 

Sa laing mga nataran sa tibuok 
nasud, gitaho sa mga yunit ang pag- 
lunsad og daghang bats sa mga 
Pangpartidong pagtuon, mga serbi- 
syong medikal, ug uban pang kati- 
lingbanong serbisyo sa mga langkub 
nga erya. Napatuman kini bisan 
nag-atubang sila sa brutal nga na- 
kapokus nga operasyong militar sa 
mga natarang gerilya. 

Nakatapok ang mga Pulang 
manggugubat ug masa sa Camari- 
nes Norte, Central Negros ug South 
Central Negros ug uban pang lugar 
para sa anibersaryo. 

Sa Eastern Visayas, napahigayon 
ang selebrasyon taliwala sa pagdu- 
gang 0g tulo ka batalyon sa milabayng 
upat ka bulan. Gihimo sa mga mang- 
gugubat ang 21-gun salute alang kang 
Kaubang Jose Maria Sison, sa mga 
namartir nga mga myembro sa Komite 
Sentral ug mga martir sa isla. 

Napahigayon sa hukbong bayan 
ug masa ang aktibidad nga wala 
masayri ug namatikdi sa kaaway. 
Nakalunsad sila og mga kultural nga 
pasundayag ug magsalu-salo sa 
simpleng mga pagkaon ug kakanin. 

Sa Metro Manila, naglunsad og 
kalit-nga-protesta ang mga 
myembro sa Katipunan 


ng mga Gurong Makabayan (Kagu- 
ma) niadtong Marso 25 ug mga 
myembro sa Kabataang Makabayan 
niadtong Abril 2. Aduna usay sikre- 
tong panagtapok ang mga 
myembro sa Liga ng Agham para sa 
Bayan. 

Sa mga adlaw ayha ang aniber- 
saryo, gihimo sa mga alyadong or- 
ganisasyon sa NDFP ang pagsab-it 
og mga balatengga, pagpintal ug 
pagtagtag og polyeto mahitungod 
sa digmang bayan sa Metro Manila, 
Cebu City, sa mga prubinsya sa 
Rizal, Laguna, Iloilo, Agusan del 
Sur ug Surigao del Sur. Sa gawas 
sa nasud, gihimo kini sa Ireland. 

Sa laing nasud, gipasiugdahan 
sa Friends of the Filipino People in 
Struggle (FFPS) ang mga porum, 
diskusyon ug panagtapok sa US ug 
United Kingdom. Nakighiusa usab 
ang mga grupo gikan sa Ireland, 
China ug uban pa. 

Gipanghimakak sa maong mga 
pagsulong ang haw-ang nga pama- 
hayag sa National Task Force-Elcac 
niadtong Abril 3 nga bugtong duha 
ka natarang gerilya na lamang sa 
BHB ang aktibo samtang ang 15 ka 
lain pang nataran "huyang na." Hi- 
nungog nga gipamahayag ni Ernes- 
to Torres Jr, direktor sa NTF-Elcac, 
nga nabungkag niini ang giingong 
"72 sa kinatibuk-ang 89 ka nata- 
rang gerilya" gikan 2018. Subli na 
usab nga giisbog sa rehimeng US- 
Marcos Jr ang dedlayn aron kuno 
puuhon ang tanang natarang geril- 
ya sa BHB sa katapusan sa 2023. 

ANG BAYAN 


MUBONG 


1.8 milyon 


nawalang trabaho (job loss) niadtong 
Enero. Mitiurok ang ihap sa mga adunay 
trabaho gikan 49 milyon niadtong 
Disyembre 2022 ngadto sa 47.4 milyon. 


PAGKASULTI 


P13.75 trilyon 


kinatibuk-ang utang sa 
Pilipinas, nga kapin 60% sa 
kinatibuk-ang lokal nga 
produksyon. 


Alang sa 2023, P1.630 trilyon ang 


Dugang dinhi, gipagamay usab og 1.5 milyon ang ihap awtomatikong gigahin sa 


sa anaa sa pwersa sa pamuo, samtang mitaas ang ihap 


pagbayad niini. Mas taas kini og 
18.65% kumpara sa 2022 ug 


sa mga walay trabaho og 153,000 ug sa mga kulang katugbang sa 6.8596 sa GDP sa 
ang trabaho og 458,000. nasud. 
20 ka nasud nga labing bulnerable P4 || 


sa climate change, kung asa 


nahilakip ang Pilipinas. bilyon 


Sa 2024, gibanabanang kinahanglan 
sa maong mga nasud ang $69 bilyon 


aron ipangbayad sa utang. 


Tinubdan: V20 at Boston University Global 
Development Policy Centre 


P1.3 bilyon 


kasamtangang gigahin sa US aron 
ayuhon ang airport sa Basa Air Base 
sa Clark, Pampanga alang sa 
eksklusibong gamit sa mga tropa ug 


eroplanong iggugubat niini. 


Usa kini sa mga giilang "EDCA site" o 
langyawng base militar nga gitukod nga 
wala na nagpahibalo sa Senado, sukwahi sa 
ginatakda sa reaksyunaryong Konstitusyong 


1987. 


0 sa gatas sa Pilipinas 
O ang imported. 
Gina-import ang 1.8 milyong metriko 


tonelada (presyo: 5694.51 milyon), lakip 
ang mga gatas alang sa mga puya. 


ANG BAYAN Abril 7, 2023 


netong ganansya sa Shell 
Pilipinas niadtong 2022 
atubangan sa padayong pagsaka 
nga presyo sa produktong 
petrolyo ug pagsutoy sa 
implasyon. 


167 na ka tuig ug ikaduha 
sa pinakadakung bangko sa 
Switzerland nga hingpit 
nahagba niadtong Pebrero 
human ang serye sa pagkalugi 
sa pamuhunan, pagbayad og 

e multa tungod sa money 
Credit laundering, klase-klaseng 
iskandalo ug pag-withdraw og 


Suisse $119 bilyong kapital sa mga 
Bank kliyente niini. 


WD 29.12% 


o 49.20 milyon pa lamang sa 169 milyong 


Aa subscriber ang nakarehistro hangtud 
[CM 


niadtong Marso 21. 


Sa ingon, gikabalak-ang mahikawan sa serbisyo 
sa komunikasyon ang 119.8 milyong 
subscriber samtang nagkaduul ang Abril 27, 
dedlayn sa pagparehistro. 


Mga protesta alang sa dugang-suhulan, nagpadayon 7 


(pamore nagkaduul ang Mayo Uno, nagkadaghang mga sektor ang 
nagalunsad og mga protesta aron ipanawagan ang dugang- i 
suhulan ug seguridad sa trabaho, kadungan sa pagpaubos sa pre- 
syo sa mga palaliton. Pipila sa mga protesta ang mosunod. 


Gilunsad sa Kadamay ang tinuig 
nga Kalbaryo ng Maralita, ang usa 
ka semana nga pagprotesta sa mga 
kabus sa kasyudaran nga giatol sa 
Semana Santa sa tinuuhang 
Kristyano. Usa ka Misang Bayan 
ang gilunsad niadtong Abril 2 sa 
Bustillos Church sa Sampaloc, May- 
nila. Dala sa mga kabus ang mga lu- 
kay kung asa nakasulat ang mga 
panawagan alang sa dugang-suhu- 
lan, seguridad sa trabaho ug disen- 
teng pabalay. Niadtong Lunes San- 
to, subli silang nagtapok sa Liwa- 
sang Bonifacio sa Maynila alang sa 
suhulan ug panginabuhian. Mahu- 
man ang mga aktibidad sa kalbaryo 
sa Pasyon ng Masa sa Abril 4. 

Petisyon para sa dugang-su- 
hulan sa Calabarzon. Nagpasaka 


0g petisyon niadtong 
Marso 27 ang 12 ka 
grupo sa pamuo ila- 

lum sa Workers Ini- AA 
tiative for Wage y| 
Increase (WIN4WIN) 


pas 


sa wage board sa Ca- pie. AS 
Cg 


labarzon (Region IV-A) 
para sa dugang-suhulan aron 
makab-ot ang unipormadong P750 
minimum nga inadlawang suhulan. 
Sa kasamtangan, adunay upat ka 
managlaing minimun nga suhulan sa 
rehiyon. 

Payday Protest. Midagsang sa 
nasudnong upisina sa DOLE ang 
mga mamumuo gikan sa Unity of 
Wage Increase Now sa adlaw sa 
tingsuhol (katapusan sa bulan) 
niadtong Marso 31 aron makmakon 


j ang ahensya kala- 
| bot sa panawagan 
ug petisyon nga pa- 
tas-an ang suhulan. 
Empleyadong 
kontraktwal, himu- 
ong regular. Nagpro- 
testa niadong Marso 
24 ang mga empleyado 
sa gubyerno aron ipana- 
wagan ang pagbasura sa 
Joint Circular No. 2 S. 
2020 sa DBM ug COA nga 
nagtugot sa mga ahensya 
sa gubyerno nga mokuha og mga 
mamumuo sa mga labor agency. 

Sa kasamtangan, adunay 
700,000 ka kontraktwal, kaswal ug 
nagpailalum sa sistemang job order 
nga mga empleyado sa gubyerno. 
Gipanawagan usab nila ang pagpa- 
taas sa sweldo sa tanang mga 
empleyado padulong P33,000 kada 
bulan. Gipahigayon ang protesta 
atubangan sa upisina sa DBM. 


A 


Internasyunal nga Adlaw sa Kawalay Yuta. Nagtapok 
ang mga mag-uuma atubangan sa upisina sa DAR sa Met- 
ro Manila isip pakighiusa sa Kalibutanong Adlaw sa Ka- 
walay Yuta niadtong Marso 29. Sa tibuok kalibutan, giba- 
nabanang 800 milyon ka mag-uuma ang walay kaugali- 
ngong yuta tungod sa kawalay tinuod nga reporma sa yuta 
ug mga neoliberal nga palisiya nga nagtukmod sa pagpa- 
ngilog ug pagpangawkaw sa mga imperyalistang kumpan- 
ya sa ilang mga umahan, pangisdaanan ug yutang kabilin. 
Nagprotesta usab ang mga mag-uuma sa Panay, Bicol ug 
Lupang Ramos sa Cavite. 


Puasa sa mga detenido sa Negros. Nagpuasa ang mga dete- 
nidong pulitikal sa Negros niadtong Marso 30 aron dumdu- 
mon ang ika-4 nga tuig sa "Oplan Sauron 2" ug manawagan 
og hustisya alang sa mga biktima niini. Niadtong Marso 30, 
2019, 14 ka mag-uuma ang gipatay sa mga pulis ug militar sa 
Canlaon, Manjuyod ug Sta. Catalina sa Negros Oriental hu- 
mang malisyoso silang gilambigit sa armadong kalihukan. 


Reklamo sa mga drayber sa dyip, tubagon. Sa Cebu, 
nagprotesta ang mga drayber sa Piston-Cebu niadtong 
Marso 31 aron ipanawagan ang pagpalagpot kang LTFRB- 
7 Regional Director Eduardo Montealto tungod sa iyang 
kawalay-aksyon sa isyu sa jeepney phaseout. 


Panalipdan ang Norte. Milibot sa mga ahensya sa estado 
sa Metro Manila ang mga minorya ug tigpanalipud sa taw- 
hanong katungod gikan sa Northern Luzon niadtong Marso 
20-21. Giduso nila ang pagbasura sa gama-gamang kaso 
batok sa pito ka aktibista nga giilang NL7, paghunong sa 
pagpamomba sa mga sibilyang komunidad ug uban pang 
paglapas sa katungod sa katawhan sa Norte. 


Kabatan-onan kontra ROTC ug taas-matrikula. Mag- 
kadungan nga nagprotesta ang mga grupo sa kabatan-onan 
sa walo ka eskwelahan niadtong Marso 24 aron babagan 
ang ginaduso nga mandatory ROTC sa rehimeng Marcos 
II. Gipadayag usab sa mga kabatan-onan ang pagbabag sa 
planong pagsaka sa matrikula ug uban pang mga balayru- 
non sa mga pribadong unibersidad. Nakighiusa sa protesta 
ang mga estudyante sa Far Eastern University, University 
of Sto. Tomas, Ateneo de Manila University, University of 
the East, ug iba pang unibersidad sa Metro Manila. 


Pribatisasyon sa CENECO, ginababagan. Nagprotesta ang 
mga empleyado ug konsyumer sa Central Negros Energy 
Cooperative sa Bacolod City niadtong Abril 4 aron babagan 
ang pribatisasyon sa serbisyo sa kuryente. Matud nila, mag- 
bunga kini og pagmahal sa singil ug pangit nga serbisyo sa- 
ma sa nahitabo sa Bacolod City Water District (BACIWA). 

3 sibilyan, gidagit sa militar sa Batangas 


G idagit sa 59th IB niadtong Marso 27 ang tulo ka sibilyan sa Batangas ug 
gitago og kapin usa ka semana. Gidakop atubangan sa Medical Center- 
Western Batangas sa Balayan silang Lloyd Descallar, Alfred Manalo ug Ange- 
lito Balitostos. Si Balitostos, 65 anyos, naatlan nga niagi samtang ginadakop 


ang naunang duha. 


Silang Manalo ug Descallar mga 
boluntir sa Sugarfolks Unity for Ge- 
nuine Agricultural Reform (SUGAR)- 
Batangas. Human ang pipila ka ad- 
law sa pagpangita ug pagpahingusog 
sa grupo sa tawhanong katungod, 
napugos ang 2nd ID nga angkunon 
nga naa sa kustodiya nila ang tulo. 

Pugos nga pagpasurender sa 
La Union. Pinugos nga "gipasuren- 
der" sa mga pulis ang upat ka ma- 
ngingisda sa Timek ken Namnaman 
dagiti Babassit a Mangngalap iti La 
Union (TIMEK La Union - Pamalaka- 
ya) niadtong ikaduhang semana sa 


Marso. Kining upat mga residente sa 
Barangay San Manuel Norte, Agoo, 
La Union. Giimbitar sila sa prisuhan 
aron modawat kunuhay og ayuda pe- 
ro pag-abot nila didto gipresenta sila 
isip mga "nisurender nga rebelde." 
Pagpamig-ot sa mga sibilyan 
sa Negros Occidental. Gisulod ang 
balay ug giinteroga sa mga pwersa 
sa 62nd IB silang Danilo ug Libeth 
Gerunda sa Sityo Caliban, Barangay 
Banog-banog, Isabela niadtong 
Marso 26 ug Marso 28. Gikuhaan sa 
mga sundalo og litrato ang mga 
anak sa magtiayon nga nag-edad og 


16, 12 ug 5 ka tuig. 

Militarisasyon sa Tondo ug 
Batangas. Nang-utingkay sa komu- 
nidad sa Hapilan ug Aroma sa Bara- 
ngay 105, Vitas, Tondo ang kapin 
kun kulang 90 ka sundalo sa 11th IB 
niadtong Marso 9. Nisuroy sila aron 
sayron ang mga balay sa mga 
myembro sa Gabriela ug Kadamay. 
Ang Hapilan ug Armona mga komu- 
nidad nga nag-atubang sa mga 
hulga sa demolisyon aron hatagan 
og dalan ang proyektong Skyway 
Extension ug land reclamation. 

Nagbalay-balay usab ang mga 
elemento sa 59th IB sa Barangay 
San Isidro Sur, Sto. Tomas, Bata- 
ngas niadtong Marso 12. Maapek- 
tuhan ang komunidad sa itukod nga 
proyektong Sto.  Tomas-Malvar 
Diversion Road. 


3 ka maysakit nga manggugubat sa NEMR, 
tinuyo nga gipatay 


TULO KA MAYSAKIT nga Pulang manggugubat sa Bagong Huk- 
bong Bayan (BHB)- Northeastern Mindanao Region ang gidagit 
ug tinuyo nga gipatay sa mga sundalo sa Armed Forces of the 
Philippines (AFP). Niadtong Marso 26, gidagit ang magtiayon 
nga silang Dano ug Rosalia Caindoy sa usa ka ospital sa Misa- 
mis Oriental samtang nagpatambal. Gipagawas nga napatay 
sila sa usa ka engkwentro tali sa AFP ug BHB sa Barangay San 
Juan, Bayugan City, Agusan del Sur sa sunod nga adlaw. 

Niadtong Marso 29, gidagit usab sa AFP si Emanuel Llanos 
Anob, 67 anyos ug masakiton, sa haywey sa Butuan City. Gi- 
kan usab siya sa usa ka ospital. Nabalita pa sa iyang mga pa- 
rente ang iyang pagkawala. Ginapagawas nga napatay si Anob 
sa usa ka engkwentro sa San Miguel, Surigao del Sur sa sunod 
nga adlaw. Basta na lang nga gibilin ang iyang patayng lawas 
sa usa ka funeral home sa Bayugan City. 

Nataho usab ang kaso sa paglapas sa internasyunal nga 
tawhanong balaod sa pagpanamas-tamas sa mga sundalo sa 
50th IB sa patayng lawas ni Onal Osia Balaoing (Ka Puk-et), 
usa ka Pulang manggugubat, nga napatay sa usa ka 
engkwentro sa Balbalan niadtong Marso 9. Pabalik-balik nila 
nga gipusil ang iyang patayng lawas hangtud nga nilugwa ang 
mga tina-e. Daghang bahin sa iyang kamot ug tiil ang nabali. 

Sa Sorsogon, giparada sa 9th ID isip mga "surrenderee" 
silang Nestor Estillon ug Edwin Jimenez niadtong Abril 3. Si 
Estillon iligal nga giaresto sa 22nd IB sa Barangay Fabrica, 
Barcelona samtang si Jimenez, naila isip Ka Bro ug myembro 
sa hukbong bayan, gidakop sa 31st IB sa Barangay Lapinig, 
Gubat niadtong Marso 9 samtang nibisita sa iyang pamilya. 

Pilipinas, ginahimong tawu-tawo 
sa US sa estratehiya kontra China 


NAKIGHIUSA SA KATAWHAN ang Partido Ko- 
munista ng Pilipinas sa pagkundena sa rehi- 
meng Marcos sa pakigkunsabo niini sa imperya- 
lismong US aron tukuron ang dugang nga upat 
ka base militar niini sa nasud. Niadtong Abril 3, 
gianunsyo ni Ferdinand Marcos Jr. ang pagha- 
tag niya og "akses" sa mga tropa ug himan mi- 
litar sa US sa Camilo Osias Naval Base sa Sta. 
Ana, Cagayan, Lal-lo Airport sa Lal-lo, Caga- 
yan, Camp Melchor dela Cruz sa Gamu, Isabela 
ug Balabac Island nga sakop sa Palawan. 

Ang maong mga lokasyon gitudlo isip mga 
"nahiusahang lokasyon" ilalum sa Enhanced 
Defense Cooperation Agreement (EDCA). Mag- 
angkon og ekstra-teritoryal nga mga katungod 
ang militar sa US sa maong mga lugar. Buut 
ipasabot, walay otoridad ang Pilipinas nga 
itakda o bisan tukion ang mga aktibidad o gi- 
napondong armas sa mga Amerikano dinhi. 

Sa pagtugot sa itoy nga estado sa mga "lo- 
kasyong EDCA," nagatugot usab kining gamiton 
sa US ang Pilipinas isip tawu-tawo sa estratehi- 
ya kontra China. Ginabutang niini sa peligro 
ang kagawasan ug kinabuhi sa mga Pilipino. 
Katungdanan sa tanang Pilipinong naghigugma 
sa nasud nga panalipdan ang nasud pinaagi sa 
pagbabag sa EDCA ug pagduso nga bungkagon 
ang mga langyawng base militar sa nasud. 


Pagpangawkaw sa mga mina ug langyawng 
plantasyon sa Surigao del Sur 


Way pulos alang sa masang mag-uuma ug Lumad sa surigao del Sur 
ang dagkung makinarya ug kahimanan sa agrikultura nga "gi- Ba 


hatag" sa Department of Agriculture Caraga Region niadtong Marso D 


30. Pangutana nila: asang umahan kini gamitong kung a Hi NA z e 
na sa dagkung plantasyon ug operasyong mina ang mga yutang 


agrikultural sa prubinsya? 


Ang Surigao del Sur adunay ki- 
natibuk-ang gidak-on nga 523,050 
nga ektarya sa yuta kung asa naka- 
gahin unta sa agrikultura ang 
214,032 ektarya niini. Nag-unang 
produkto sa prubinsya ang humay, 
mais, lubi, saging, abaka ug uban 
pang tanum nga pagkaon sama sa 
bulanghoy. Apan imbes nga palam- 
buon ang agrikultura, gihanyag ang 
mga yutang pang-agrikultura sa 
operasyon ug eksplorasyon sa mina 
ug ekspansyon sa langyawng mga 
plantasyon. 

Niadto lamang Marso, gipalit sa 
kumpanyang Surigao Greens Agri 
Corp., subsidaryo sa A. Brown, ang 
70,000 metro kwadradong yuta sa 
lungsod sa Barono alang sa ekspan- 
syon sa plantasyong oil palm niini. 
Apil niining gipalit ang usa ka oil 
palm milling plant sa maong lugar. 
Ang A. Brown naila sa pagpalayas 
ug pagpanghasi sa mga Lumad ug 
mag-uuma, kasagarang kaabin ang 
Armed Forces of the Philippines 
(AFP), sama sa gihimong pagpalayas 
sa Opol, Misamis Oriental. 

Sa tibuok CARAGA, rehiyong 
nahilunaan sa Surigao del Sur, gina- 
bana-banang anaa sa 25,827.93 ek- 
tarya ang sakop sa mga plantasyong 
oil palm. Kasamtangang nagaprod- 
yus ang maong mga plantasyon og 
150,000 metriko toneladang kru- 
dong oil palm pang-eksport. Gika- 
takdang palapdon ang plantasyon 
niini og dugang pang 50,000 ektar- 
ya hangtud 200,000 ektarya sa ti- 
buok rehiyon sa Eastern Petroleum 
Group of Companies, usa ka kum- 
panyang Amerikano. 

Gawas dinhi, gunit usab sa mga 
plantasyon sa saging sa kumpan- 
yang Japanese nga Sumifru ang mga 

yutang pang- 
agrikultura sa | 
Tagbina ug Ba- AP 
robo. Aduna s AN | 
usay lapad nga N | ) 
plantasyon sa 1 
saging sa Tago nga gipanag-iyahan 
sa kumpanyang Falcon. Ang mga 
produkto sa maong mga plantasyon 
ginapagawas sa laing nasud. 

Salag usab sa mga kumpanya sa 
mina ang prubinsya. Tungod kay 
abunda sa natural nga mineral, ila- 
bina ang Andap Valley Complex nga 
adunay pinakadakung reserba sa 
karbon sa tibuok kalibutan, ginala- 
wayan ang bahandi sa prubinsya sa 
mga burukrata ug kasosyo nilang 
langyawng kumpanya. 

Lakip sa maong mga kumpanya 
ang Clarence T. Pimentel Mining 
Corporation, Vicente T Pimentel, 
Marc Venture Mining Corporation, 
Carascal Nickel Corporation ug dag- 
han pang uban. Anaa usab ang 
Abacus Mining Corporation nga pla- 
nong langkubon ang mga lungsod sa 
San Miguel, San Agustin, Mariha- 
tag, Cagwait, Tago ug Lianga sa 
pagmina og karbon. 

Kaluha sa mga operasyong mina 
ang malukpanong militarisaston ba- 
tok sa mga mag-uuma ug Lumad nga 
nakigbisog. Sa Andap Valley nagpu- 
yo ang mga Manobo ug Mamanwa 
nga nabuhi sa bahandi sa kalasa- 
ngan alang sa ilang pagkaon, tambal 
ug nag-unang panginahanglan. Ga- 
mit ang pwersang militar ug para- 
militar, ginapalayas sila sa ilang yu- 
tang kabilin. 

Niining milabayng lima ka tuig, 
walay hunong ug sustenido ang mga 
nakapokus nga operasyong militar, 
pagpamomba ug militarisasyon sa 


y D 


e 


Ng Pan 


309 mga barangay sa prubinsya. 
Nagresulta ang maong mga opera- 
syon sa ngilngig nga mga krimen 
batok sa katawhan, lakip ang duha 
ka masaker sa Lianga niadtong 
2015 ug 2021. Nahitabo dinhi ang 
pabalik-balik ug malukpanong dis- 
lokasyon ug pagbakwit sa mga lu- 
mad tungod sa mga operasyong 
militar. Apektado dili lang ang pa- 
nginabuhian ug kinabuhi sa mga 
residente, kundili lakip ang ilang 
mga eskwelahan nga gipasirado sa 
militar sa panahon sa rehimeng 
Duterte. 

Lapas usa ka dekada na nga gi- 
nasentruhan ang prubinsya ug ti- 
buok rehiyon sa Caraga sa walay 
hunong nga militarisasyon sa nga- 
lan sa mina ug plantasyon. Niad- 
tong 2008, gibubo dinhi ang giilang 
Investment Defense Force (IDF), 
mga pwersang militar ug paramili- 
tar nga ang misyon mao nga de- 
pensahan ang mga pagpanag-iya, 
imprastruktura ug mga proyekto sa 
mga kawatan nga kumpanya sa mi- 
na ug plantasyon. 

Ginakumbert usab ang mga yu- 
tang agrikultural sa prubinsya sa 
Expanded National Greening Prog- 
ram sa Department of Environment 
and Natural Resources. Ginailad sa 
DENR ang mga mag-uuma aron 
mosulod sa maong programa, talik- 
dan ang ilang tradisyunal nga ta- 
nom nga pagkaon ug magtanom og 
mga komersyal nga binhi sama sa 
falcatta, prutas ug uban pa. [=] 

